રમત ગમત, ધીંગા-મસ્તી વખતે પડવું… આખડવું… વાગવું વગેરે સામાન્ય બાબત છે. આવી નાની મોટી ઈજાઓ થતી જ રહે છે. તેથી ઘર, શાળા, કોલેજ, હોસ્ટેલ વગેરેમાં સંપૂર્ણ ફર્સ્ટ એઈડ બોક્સ રાખવું (પ્રાથમિક સારવાર બોક્ષ કે કીટ) અને તેના ઉપયોગમાં સામાન્ય જાણકારીથી યોગ્ય સારવાર તાત્કાલિક મળવાથી સામાન્ય ઈજાઓ ગંભીર ઘા બનતી અટકે છે. ક્યારેક ગંભીર સ્થિતિમાં પણ ફર્સ્ટ એઈડ ઘણી બધી મદદરૂપ બને છે. ફર્સ્ટ એઈડ બોક્સમાં કોટન (રૂ), વાગેલ ઘા પર લગાડવા માટે ગોઝપીસ, બેન્ડ-એડ, કાતર, એન્ટીેસેપ્ટીક, થર્મોમીટર, નાનકડી ટોર્ચ, ઓઆરએસનું પેકેટ, તાવ, શરદી, ખાંસી, ઝાડા, ઉલ્ટી માટે ડોક્ટરની સલાહ મુજબ કેટલીક સામાન્ય દવાઓ રાખવી. સમયાંતરે આ બધાની ચકાસણી, શુધ્ધી, એક્સપાયરી ડેટ વગેરે તપાસતા રહેવું. ફર્સ્ટ એઈડ બોક્ષ એવી જગાએ રાખવું કે જલ્દીથી મળી જાય અને બધાને તેની જાણ હોય.